text: Tysker reddet i land på Rømø
  20 juli 2014 kl. 12.12
  En 25-årig tysker blev her til middag reddet op af vandet ved Lakolk Strand på Rømø.
  Turisten legede med en badebold i vandet sammen med to kammerater, da vinden tog bolden. Den 25-årige svømmede ud efter bolden, men kom længere og længere fra land.
  -Vores livreddere ser ret hurtigt den her mand, og han ser ud til at klare det fint. Men da han fanger bolden kan han kun klynge sig til den, da hans kræfter sluppet op. Derfra starter vores redningsaktion, fortæller Anders Myrhøj, driftsleder ved TrygFondens Kystlivredning.
  På grund af fralandsvinden endte manden 500 meter fra land. Han blev reddet i land af livredderne, og havde ikke brug for yderligere efterbehandling.
  Ifølge Anders Myrhøj, har livredderne også været i aktion to gange i dag på den nordjyske del af vestkysten.
  